- peh
                                          udskrift
                                               af
                          sø- & handelsrettens dombog
                                         ____________
                                             dom
afsagt den 18. september 2013
v-40-12
                                    1) danske familierestauranter a/s
                                    2) jensen´s bøfhus a/s
                                    (begge advokat dan bjerg geary)
                                    mod
                                    1) sæby fiskehal aps
                                    2) jacob jensen
                                    (begge advokat mette e. kammer pedersen)
indledning
denne sag vedrører spørgsmålet om, hvorvidt sæby fiskehal aps’ brug af navnet jensens
fiskerestaurant var en krænkelse af danske familierestauranter a/s’ og jensen’s bøfhus a/s’
rettigheder, herunder til jensens bøfhus, og om der var opnået en brugsbaseret ret til jen-
sen’s.
                                               -2-
påstande
danske familierestauranter a/s og jensen’s bøfhus a/s (herefter samlet sagsøgerne) har
nedlagt følgende påstande:
1. sæby fiskehal aps og jacob jensen forbydes at drive restaurationsvirksomhed under
    navnet ”jensens fiskerestaurant”, som det blandt andet er vist på bilag 1.
2. sæby fiskehal aps og jacob jensen skal in solidum, subsidiært individuelt efter et af ret-
    ten fastsat skøn, betale til danske familierestauranter a/s og jensen´s bøfhus a/s
    200.000,00 kr., med tillæg af procesrente fra sagens anlæg den 18. maj 2012.
3. sæby fiskehal aps tilpligtes at overdrage internetdomænerne jensensfisk.dk og jensens-
    fiskerestaurant.dk til danske familierestauranter a/s.
4. sæby fiskehal aps og jacob jensen forbydes at anvende det logo, som er vist i bilag 23,
    til brug for restaurationsvirksomhed.
5. sæby fiskehal aps og jacob jensen forbydes at markedsføre restaurationsvirksomhed
    under ”jensens” som enkeltstående navn.
i forhold til sagsøgernes påstand 1 gøres det subsidiært gældende:
6. sæby fiskehal aps og jacob jensen forbydes at drive restaurationsvirksomhed under
    navnet ”jensens fiskerestaurant” uden for den nuværende restauration i sæby.
i forhold til sagsøgernes påstand 4 gøres det subsidiært gældende:
7. sæby fiskehal aps og jacob jensen forbydes at anvende logoet, som er vist i bilag 23, til
    brug for restaurationsvirksomhed uden for den nuværende restauration i sæby.
i forhold til sagsøgernes påstand 5 gøres det subsidiært gældende:
8. sæby fiskehal aps og jacob jensen forbydes at markedsføre restaurationsvirksomhed
    under ”jensens” som enkeltstående navn uden for den nuværende restauration i sæby.
                                                 -3-
sæby fiskehal aps og jacob jensen (herefter samlet de sagsøgte) har nedlagt følgende på-
stande:
1.   overfor sagsøgernes påstand 1:
     frifindelse.
2.   overfor sagsøgernes påstand 2:
     frifindelse.
3.   overfor sagsøgernes påstand 3:
     frifindelse.
4.   overfor sagsøgernes påstand 4:
     frifindelse, subsidiært at de sagsøgte fortsat kan anvende logo som vist i bilag k.
5.   overfor sagsøgernes påstand 5:
     frifindelse, subsidiært at de sagsøgte kan fortsætte med at markedsføre, som det er sket
     tidligere, jfr. l og n.
6.   overfor sagsøgernes påstand 6:
     frifindelse, subsidiært at de sagsøgte kan drive restaurationsvirksomhed i de byer, der
     tidligere har drevet restaurant fra.
7.   overfor sagsøgernes påstand 7:
     frifindelse, subsidiært at de sagsøgte fortsat kan anvende logo som vist i bilag k.
8.   overfor sagsøgernes påstand 8:
     frifindelse, subsidiært at de sagsøgte kan markedsføre sig, som det er sket tidligere, jfr.
     l og n.
oplysningerne i sagen
jensen’s bøfhus a/s driver en række restauranter under navnet jensen’s bøfhus. jensen’s
bøfhus a/s er stiftet i 1984, hvor den første restaurant blev åbnet i århus. i perioden frem til
2013 er der kontinuerligt åbnet og drevet restauranter, fra 1984 under navnet bøf espana,
derefter fra 1990 under navnet jensen’s bøfhus. der er i dag 48 restauranter i danmark, sve-
rige, norge og tyskland.
       danske familierestauranter a/s er moderselskab og ejer rettigheder til navne og fi-
gurmærker herunder blandt andre:
                                             -4-
  dansk varemærkeregistrering vr 1996 05663 af ordmærket ”jensen’s bøfhus”, an-
   søgt den 9. januar 1996 for varer og tjenesteydelser i klasse 43 for tilvejebringelse af
   mad og drikke.
  eu-varemærkeregistrering 000268144, ansøgt den 23. maj 1996 for varer og tjeneste-
   ydelser i klasse 42 for providing of food and drink.
  dansk varemærkeregistrering vr 2000 00862, ansøgt den 30. september 1999 for va-
   rer og tjenesteydelser i klasse 42 for figurmærket
  dansk varemærkeregistrering vr 2003 03834 af ordmærket ”jensen’s bøfhus”, an-
   søgt den 9. september 2003 for varer og tjenesteydelser i klasse 29, 30 og 43 for blandt
   andet restaurationsvirksomhed: catering, salg af færdige middagsretter.
  dansk varemærkeregistrering vr 2003 03835, ansøgt den 9. september 2003 for varer
   og tjenesteydelser i klasserne 29, 30 og 43 for blandt andet restaurationsvirksomhed,
   catering, salg af færdige middagsretter for figurmærket.
                                                -5-
    sagsøgerne har igennem en årrække anvendt navnet jensen’s i en række sammenhænge.
af menukort fra 1980’erne, 1990’erne og fra 2012 fremgår der gentagen brug af ordet jensen’s
herunder fx jensen’s gode bøffer, jensen’s favoritbøf, jensen’s foretrukne og jensen’s ta’ selv
soft ice. af menukortene fremgår det, at der udover bøf også kan bestilles for eksempel
snacks, fisk og kylling.
       sagsøgerne har i perioden 2000 til 2011 anvendt ca. 111 mio. kr. på markedsføring og
foretaget driftsinvesteringer til nye restauranter i samme periode på 257 mio. kr. antallet af
gæster i de danskejede restauranter har i årene 2007 til 2012 været stigende fra ca. 3 mio. til
ca. 3.7 mio., og med en omsætning på 452 mio. kr. i 2012.
       af en markedsundersøgelse, foretaget i perioden uge 51 i 2011 til uge 13 i 2012 fremgår
det, at der er en uhjulpet kendskabsgrad til jensen’s bøfhus på mellem 48 og 70 %, mens det
totale hjulpne kendskab udgør 99 – 100 %.
       gennem jensen foods a/s, der er beliggende i struer, sælges en række produkter så-
som spareribs, sovse mv. til detailhandlen og restauranter.
       sæby fiskehal aps, der ejes af jacob jensen, er stiftet i 1992 og har siden da drevet re-
stauranten jensens fiskerestaurant i sæby. selskabet blev den 10. juli 1992 registreret i det
centrale virksomhedsregister under branchekoden: restauranter.
       til dokumentation for brug har de sagsøgte fremlagt regninger, breve og anmeldelser
vedrørende jensens fiskerestaurant i sæby og skagen fra perioden april 2002 til juni 2005,
samt en anmeldelse af jensens fiskerestaurant i nordjyske stiftstiende 28. april 2005 (sagens
bilag l).
                                               -6-
      i foråret 2005 åbnede sæby fiskehal aps en fiskerestaurant i skagen under navnet jen-
sens fiskerestaurant, hvilket blev nævnt på nordjyske stiftstidendes hjemmeside den 25.
april 2005.
      den 22. marts 2006 fik sæby fiskehal aps registreret domænenavnene jensensfisk.dk
og jensensfiskerestaurant.dk.
      af en avisartikel den 22. marts 2008 i nordjyske stiftstidende (sagens bilag n) fremgår
under overskriften ”påsketravlt på havnen i sæby” bl.a. ”fortæller jacob jensen, der ejer jensens
fiskerestaurant”.
      i marts 2011 åbnede sæby fiskehal aps en restaurant i kerteminde og i februar 2012 en
restaurant i fåborg, begge under navnet jensens fiskerestaurant. restauranten i kerteminde
er lukket, og restauranten i fåborg er solgt og drives videre under et andet navn. i forbindel-
se med åbningen har der været avisartikler i fyens stiftstidende.
      jensens fiskerestaurant anvendte oprindeligt det nedenfor viste logo i deres menukort
for restauranterne i sæby og skagen, som gengivet i sagens bilag k:
i menukortet tilbydes for eksempel ”jensens frokostmenu” og ”jensens store fiskebord”.
      i annoncer for restauranten i kerteminde er logoet anvendt i lyse blå farver.
      jensens fiskerestaurant skiftede i 2011 til det nedenfor viste logo, der er gengivet i sa-
gens bilag 23 og bilag 1:
                                                  -7-
       af udskift fra sagsøgtes hjemmeside jensensfisk.dk fra maj 2012 fremgår samme logo,
samt brugen af ordet jensens, for eksempel ”nyd jensens gode mad der hjemme”.
       sagsøgerne gjorde ved brev af 22. februar 2012 indsigelse mod brugen af navnet jen-
sens fiskerestaurant.
       af en artikel i jyllands posten fra 21. november 2012 fremgår det, at jensen’s bøfhus
ved olso tingrett har tabt en sag til jensens biffhus. af artiklen fremgår blandt andet en ud-
talelse af pressechefen hos jensen’s bøfhus, hvoraf det fremgår, at han ikke mener, at jensen
er tilstrækkeligt særpræget til, at navnet ifølge norsk lovgivning kan få beskyttelse.
       som eksempel på tredjemands brug af navnet jensen er der fremlagt brev af 4. marts
1997 fra advokat jan i. kristensen til jensens pølse- og bøfhus v/ torben engelbret-pedersen,
hvoraf det fremgår, at sagsøgerne accepterer, at navnet anvendes i forbindelse med en pøl-
sevogn. endelig har der været vist billede af en dåse hummersuppe med navnet ”jensen’s
hummer soppa”
forklaringer
lars mose iversen har forklaret, at han er driftsdirektør i danske familierestauranter a/s
med overordnet ansvar for restauranterne jensen’s bøfhus i danmark, sverige og tyskland.
han refererer til direktør palle skov jensen, der ejer de sagsøgende selskaber. hans daglig-
dag er driftsorienteret og operationel. han møder gæster og medarbejdere og bruger en stor
del af sin tid på at besøge restauranterne. en del af hans opgaver er også at holde øje med
muligheder for nye restauranter.
       detailvirksomheden med salg af produkter er samlet i jensen’s foods a/s. de overtog
danish crowns faciliteter i struer i 2000. her produceres sovse, spareribs med mere, der
sælges gennem egne salgskanaler. han har ikke noget med denne del af virksomheden at
gøre.
       da restauranterne fra 1990 blev kaldt jensen’s bøfhus, var der ikke andre, der hed så-
dan på dette tidspunkt. i danmark havde de en god og kraftig ekspansion. de åbnede desu-
den restauranter i sverige i 1998, i tyskland i 2007 og i norge i 2012.
       jensen’s bøfhus er et utroligt stærkt brand, som alle kender. deres restauranter har rig-
tigt mange kunder og endnu flere køber detailprodukterne. det er den største mærkevare
indenfor spareribs. mærket betyder rigtigt meget, fordi kunderne er trygge ved jensen’s
                                                 -8-
produktet. der er synergi mellem restauranterne og detailprodukterne. sortimentet er udvik-
let over løbende i tæt samarbejde mellem restauranterne og supermarkederne. der er nu en
hel række produkter, og der kommer givet vis flere til. detailprodukterne sælges også i sve-
rige og i grænsebutikkerne i tyskland. jensen’s foods har en omsætning på ca. 220 mio. kr.
årligt.
       de 48 restauranter, heraf 33 i danmark, er forholdsvis store og kræver derfor et vist vo-
lumen gæster. restauranterne ligger primært i de større byer, det vil sige byer med mere end
30.000 indbyggere, men der er undtagelser, hvis der er en unik beliggenhed. omsætningen i
restaurationsdelen er i danmark på ca. 480 mio. kr. årligt.
       de har nok en offensiv tilgang, men de har også lukket restauranter, sådan som det er
sket i herning. de vil altid have de bedste beliggenheder, uanset om der er tale om bymidte
eller et center. der er derfor store omkostninger til lokaler, ligesom indretningen med lys,
lyd, møbler og kunst er dyr. der er ikke usædvanligt, at de bruger 4-5 mio. kr. på indretning
af en ny restaurant. de har ingen restauranter i sæby og frederikshavn, men de har en som-
merrestaurant i skagen. de har haft restauranten i skagen siden 1996, men har ellers ikke er-
faringer med sommerrestauranter. i praksis fungerer det sådan, at de hver sommer flytter
medarbejdere til skagen. restauranten er normalt åben fra omkring påske til september. de
har heller ikke restauranter i kerteminde eller i faaborg. de har en stor restaurant i odense
og en i svendborg på franchisebasis. de har ikke konkrete planer om yderligere ekspansion i
udlandet.
       jensen’s bøfhus benytter sig rigtigt meget af out-door reklamer med meget stor synlig-
hed, f.eks. på busser. de har også reklamer på rutebiler, da de kan se, at restauranterne træk-
ker gæster til fra oplandet. de har også tv reklamer 3-4 gange om året, typisk op til højsæ-
sonen. reklamer i de trykte medier er derimod for nedadgående, mens online markedsføring
er i stigning. de bruger ca. 11 mio. kr. årligt på markedsføring af restauranterne, men der er
ofte tale om ”co-branding”, således at detailsalget også får glæde af reklamerne. sidste år
havde de for eksempel en tv-reklame med sovs, der havde stor effekt i restauranterne. de re-
klamerer normalt ikke specifikt for en ny restaurant, men det sker, hvis for eksempel en re-
staurant har det svært, eller hvis der er noget specielt, for eksempel som i skagen. det er vel
90 % af markedsføringen, der er fælles for hele koncernen. det vigtige er kendskabet og
branding af kæden.
                                                 -9-
      de har en database med 200.000 personer, der modtager sms’er, og yderligere 70.000
personer, der modtager nyhedsmails. der er 1,3 mio. besøgende på hjemmesiden, der også
bruges til bordreservation. de vil gerne have en bred målgruppe som gæster, dvs. alt fra fa-
milier over forretningsfolk til unge, der skal have en snack.
      han havde ikke hørt om jensens fiskerestaurant før denne sag.
      de bruger ikke ressourcer på at undersøge, om der er mulige krænkelser, heller ikke på
nettet. det er organisationen for lille til, men de reagerer på det, de ser. de forfølger tilfælde,
hvis der er sammenfald mellem koncept og navn. de har derfor ikke reageret overfor for ek-
sempel jensens fisk og vin, jensens madblog, jensens jordbær eller jensens mad.
      fra hovedkontoret har han hørt om sagen med pølsevognen, og der har også været talt
om fiskerestauranterne på fyn. palle juul jensen er blandt andet blevet spurgt, om de var
ved at starte på fyn.
      han kender kun overfladisk sagen i norge. han mener, at sagen er forligt. de har sta-
dig en restaurant i norge.
jacob jensen har forklaret, at han altid er blevet kaldt jensen, måske fordi der var to, der hed
jacob i klassen. siden er han gået under navnet jensen.
      i 1992 så han en annonce for en fiskehandel, der var til salg på havnen i sæby. fiske-
handlen hed sæby fiskehal. der var gros salg, men også et mindre udsalg og en lille bistro.
han overtog forretningen og udvidede bistroen hen ad vejen. bistroen hed oprindeligt fi-
skebistroen, men folk begyndte hurtigt at kalde den jensens fiskebistro.
      somrene i 96 og 97 var gode, og han nåede op på 120-130 siddepladser, og forretningen
gik rigtigt fint. han havde forsat en gros salg.
      i sommeren 98 var det dårligt vejr, og han besluttede sig for at bygge ud ovenpå fiske-
forretningen, så folk kunne sidde i læ. han fik tilladelsen fra kommunen i år 2000.
      det begyndte at være svært at følge med i køkkenet, og han besluttede derfor at lave
buffet. i begyndelsen var det en spartansk buffet, men den er siden blevet meget større. si-
den 2001 har restauranten aldrig heddet andet end jensens fiskerestaurant.
      restauranten er åben fra lige før påske til efteråret. konceptet er fiskebuffet, hvilket
fremgår af hans skilte.
                                               - 10 -
      det var en stor nyhed, at han åbnede restaurant, og det havde også stor mediebevå-
genhed fra nordjyske stiftstidende. han behøvede derfor ikke egentlig markedsføring. alle
kendte jensen. kunderne kommer fra hele nordjylland, men der er også kunder fra resten af
jylland og fyn. han har ikke lagt særligt mærke til, hvilken målgruppe der kommer i restau-
ranten, men det er nok folk i 40’erne og op. der er ingen balloner eller softice. der kommer
også turister fra hele norden.
      i 2005 mødte han en, der havde et lokale i skagen. lokalet lå på 1. sal i havnegade,
hvor 95 % af alle, der gå rundt i skagen, kommer forbi. nogle venner tilbød at drive restau-
ranten, hvis han ville levere råvarer. han mener, at menukortene i disse år var grå, og at de
menukort, han har fremlagt i sagen, er nyere. der blev lavet menukort for at illustrere, at der
nu var to restauranter.
      der kom en journalist fra avisen i skagen i forbindelse med åbningen. desuden havde
han sat bannere op, så alle på havnegade kunne se dem, og der lå menukort på turistbu-
reauet og på campingpladser mv. der kom vel 15.000 gæster årligt. restauranten blev over-
taget af andre efter 2006 og hed herefter grås fiskerestaurant.
      han vidste ikke, at der også var et jensen’s bøfhus i skagen. han ser ikke jensen’s bøf-
hus som en konkurrent, fordi 95 % af hans gæster ønsker fiskebuffet, men det er klart, at han
er nødt til at have andet end fisk på menukortet, hvorfor han tilbyder en bøf, men uden no-
gen variationer.
      restauranten i kerteminde blev åbnet, fordi han under en køretur fik øje på et godt lo-
kale. han spurgte en dygtig medarbejder fra sæby, om hun havde lyst til at flytte til kerte-
minde. åbningen blev annonceret på brugsens opslagstavle. der var også mediebevågenhed
fra kerteminde avis og fyns stiftstidende, hvor der også blev indrykket en åbningsannonce.
billederne i annoncen viser buffeten i sæby og bygningen i kerteminde. der var kun 52 sid-
deplader, så han ville ikke bruge mere end højest nødvendigt på annoncer.
      der kom flere i kerteminde, som kendte ham fra sæby. han var selv i kerteminde en
uges tid. han leverede fisk fra sæby. det gik rigtigt fint, og der kom vel 20-25.000 gæster, og
han omsatte for 6,7 mio. kr. i de 6 måneder, han havde restauranten
      hans bror ville gerne prøve kræfter med branchen og åbnede derfor en restaurant i
faaborg. broderen stod for driften, mens han selv leverede fisk fra sæby. markedsføringen
                                                - 11 -
blev lavet på samme måde som i kerteminde. broderen har aldrig fortalt, at der var nogen,
der forvekslede restauranten med jensen’s bøfhus.
       han har aldrig selv oplevet, at der er nogen, der har forvekslet ham med jensen’s bøf-
hus, og der er ingen, der ringer forkert. han har heller ikke haft intentioner om, at hans re-
staurant skulle kunne forveksles med jensen’s bøfhus.
       han opgav restauranterne i kerteminde og fåborg, da han havde lidt for mange bolde
i luften. hans organisation består stort set kun af ham selv og en ansat kok. restauranten i
faaborg blev solgt til et ungt par for et par hundrede tusinde, mens restauranten i kertemin-
de blot gik tilbage til ejeren af lokalerne.
       den store kanal til markedsføring er i dag facebook. der er 3500 tilkendegivelser ved-
rørende jensens fiskerestaurant. han bruger ikke ret mange penge på markedsføring. alle i
nordjylland ved, hvem han er, og han har 40-45.000 gæster i sæby. sådan har det været i 4
år. han omsætter for 11 mio. kr. årligt.
       det er primært hans kone, der står for hjemmesiden. han ved ikke, om den bliver be-
søgt meget. der modtages ikke bestillinger på hjemmesiden, men man kan godt købe gave-
kort.
       der blev lavet et nyt menukort for 2 år siden. hans kone havde kontakt til en webde-
signer, som lavede både menukort og nyt logo. når webdesigneren ændrede det, var det for
at få en større synlighed. fisken går igen i begge logoer. han tænkte ikke over, om det ligne-
de jensen’s bøfhus’ logo. han havde nok sagt ja, uanset hvilket forslag webdesigneren havde
foreslået. han er egentligt godt tilfreds med det nye logo. logoet går igen på facaden og på
hjemmesiden. indholdsmæssigt er menukortet kun ændret med en wienerschnitzel og en
burger, ellers har kortet været uændret i mange år.
parternes synspunkter
sagsøgerne har anført, at de har eneret til varemærket jensen’s og jensen’s bøfhus til brug
for restaurationsvirksomhed og kan derfor forbyde de sagsøgtes brug af jensens fiskerestau-
rant. sagsøgerne har siden 1992 brugt jensen’s i en række sammenhænge og har derved ind-
arbejdet det som varemærke, således at forbrugerne i dag forbinder jensen’s med sagsøger-
nes restaurationer.
                                                  - 12 -
       jensen’s og jensen’s bøfhus nyder en udvidet beskyttelse, da der er tale om velkendte
varemærker. kendskabet til sagsøgernes restaurationer er på 99-100 %, sagsøgernes hjemme-
side besøges af 1,1 mio., og der er investeret meget store beløb i markedsføring. varemær-
kerne risikerer udvanding som følge af de sagsøgtes utilbørlige brug, idet forbrugerne vil
tro, at der er forbindelse mellem de to restaurationsvirksomheder, ligesom der er risiko for,
at forbrugerne vil forveksle restaurationerne. der er mærkelighed mellem jensen’s og jen-
sen’s bøfhus på den ene side og jensens fiskerestaurant på den anden side, da det domine-
rende element er ordet jensens, mens bøfhus og fiskerestaurant alene er deskriptive. desu-
den foreligger der fuld varelighed. der er udvidet beskyttelse, da sagsøgerne anvender sine
mærker, så de har karakter af serie/familievaremærker.
       jacob jensen bruger ikke sit eget navn i overensstemmelse med god markedsførings-
skik. da sæby fiskehal aps ikke bærer navnet jensen, kan de sagsøgte ikke anvende argu-
mentet om eget navn.
       sagsøgerne har taget de nødvendige skridt til at forhindre de sagsøgtes brug af jensens
fiskerestaurant og har derfor ikke udvist passivitet. sagsøgerne burde ikke have været be-
kendt de sagsøgtes brug, før åbningen af restauranterne i kerteminde og faaborg, idet re-
stauranterne i sæby og skagen var rent lokale. denne lokale brug kan ikke medføre, at de
sagsøgte får varemærkeret til navnet, da der ikke foreligger indarbejdelse.
       som følge af krænkelsen skal de sagsøgte betale erstatning og rimeligt vederlag. det
skal ved udmålingen tages i betragtning, at de sagsøgte har solgt de to restauranter på fyn,
og at sagsøgerne har anvendt store udgifter til markedsføring.
       de sagsøgtes registrering af domænerne jensensfisk.dk og jensensfiskerestaurant.dk
udgør en krænkelse af varemærkeloven, af markedsføringsloven og er desuden i strid med
god domænenavnsskik.
       brugen af det nye logo, som vist i bilag 23, udgør en krænkelse af varemærkeretten til
jensen’s og jensen’s bøfhus og er desuden en overtrædelse af markedsføringsloven. logoets
dominerende element er jensens, mens fiskerestaurant er skrevet med væsentligt mindre
bogstaver, og fremstår ikke som en del af navnet. logoet er udført i en orange farve, der lig-
ner den, som sagsøgerne anvender. heller ikke i forhold til logoet har sagsøgerne udvist pas-
sivitet, da logoet først for nylig er taget i brug.
                                              - 13 -
      brugen af jensens som enkeltstående navn i de sagsøgtes markedsføring udgør en
krænkelse af varemærkeloven og markedsføringsloven.
sagsøgte har anført, at der gennem brug og indarbejdelse igennem 10-20 år er opnået ret til
brugen af navnet jensens fiskerestaurant, og at der ikke er tale om en krænkelse af markeds-
føringsloven. det bestrides, at sagsøgerne har eneret til navnet jensens. forbrugerne forbin-
der ikke jensens med sagsøgernes restaurationer og vil ikke tro, at der er forbindelse mellem
sagsøgerne og de sagsøgte.
      det bestrides, at sagsøgernes varemærker udvandes, idet det er blevet tilladt andre at
anvende jensen i forbindelse med restaurant.
      der er ikke varelighed, idet de sagsøgtes primære varer er fisk og skaldyr, hvilket nav-
net også understøtter, mens sagsøgernes primære varer er bøf/kød, hvilket sagsøgernes navn
ligeledes understøtter. tilsvarende anvender de sagsøgte en fisk i deres logo, mens sagsø-
gerne anvender en ko/okse.
      flere af sagsøgernes varemærker er registreret, efter de sagsøgte påbegyndte virksom-
hed, hvorfor de sagsøgte ikke er erstatningsansvarlige.
      det centrale element i de sagsøgtes domænenavn er ikke jensens, hvorfor sagsøgerne
ikke kan forbyde brugen af domænenavnene eller kræve disse overdraget. de sagsøgtes
virksomhed har ikke kun lokalt præg, da der er kunder fra hele danmark og desuden en del
turister. desuden har de sagsøgte drevet virksomhed på fyn.
      de sagsøgte markedsfører sig ikke under navnet jensens, idet dette alene anvendes på
menukortet sammen med arten af menuen. desuden har navnet jensens ikke særpræg og er
derfor ikke beskyttet.
      sagsøgerne har ikke dokumenteret noget tab og har derfor ikke krav på vederlag eller
erstatning.
      sagsøgerne har udvist passivitet, idet de skulle have reageret langt tidligere, og må nu
acceptere, at parternes mærker eksisterer ved siden af hinanden. sagsøgte har drevet sin
virksomhed i 20 år og restauranten siden år 2000. der er ikke undskyldende omstændighe-
der, da sagsøgerne har kunnet søge på internettet. hvis der var gjort indsigelser i 2000, ville
sagsøgernes varemærke ikke have været så stærkt som i dag, og derfor skal den relevante
vurdering foretages på dette tidspunkt. sagsøger har også via medarbejdere, eksternt ansat-
                                                  - 14 -
te, markedsføringsbureauer haft mulighed for at stifte kendskab til de sagsøgte for lang tid
siden.
sø- og handelsrettens afgørelse
danske familierestauranter a/s fik i 1996 registret ordmærket jensen’s bøfhus for varer og
tjenesteydelser i bl.a. klasse 43 for ”tilvejebringelse af mad og drikke”. danske familierestau-
ranter a/s har desuden bl.a. i klasse 43 registret en række figurmærker, der indeholder orde-
ne jensen’s bøfhus, jensen’s foods, jensen’s steakhouse, jensen’s to go, jensen’s food
group og jensen’s. sidstnævnte mærke er et registreret eu-varemærke, der i det væsentlige
fremstår som en ellipse med en bjælke, der følger formen på figurens øverste del. i logoet ses
en større ko/okse og teksten jensen’s. logoet er udført i pantone 202 c (rød) og pantone 138
c (gul). i de øvrige registrerede figurmærker, hvori indgår ord, der relaterer sig til kød, ind-
går samme ko/okse på en rød eller bordeaux baggrund.
        jensen’s bøfhus a/s har siden 1990 har drevet restaurationsvirksomhed under navnet
”jensen´s bøfhus”, og der er i dag 33 restauranter i danmark, hovedsagligt beliggende i stør-
re danske byer. gennem en betydelig markedsføringsindsats i flere medier er der skabt en
sådan kendskabsgrad til navnet, at det må anses for velkendt.
       jensen’s bøfhus anvender ordet jensen’s enten alene eller sammen med andre ord på
bl.a. deres menukort og på deres hjemmeside
       sæby fiskehal aps har siden 2001 i forbindelse med sit udsalg af fiskeprodukter drevet
sommerrestaurant under navnet jensens fiskerestaurant på havnen i sæby samt i 2005 og
2006 haft en sommerrestaurant i skagen, og i 2011 og 2012 sommerrestauranter i kerteminde
og faaborg. sæby fiskehal aps’ restaurationskoncept baserer sig på fiskeretter, herunder
navnlig en fiskebuffet.
       sæby fiskehal aps’ kendetegn jensens fiskerestaurant består af navnet jensens, der
ikke i sig selv har særpræg, og fiskerestaurant, der alene er deskriptiv. sæby fiskehal aps’
oprindelige logo er karakteriseret ved oval ring, hvori var en fisk med jensens fiskerestau-
rant trykt med samme skriftstørrelse og typografi samt angivelse af stednavn. dette var trykt
i blå farver.
       det nye logo - bilag 23 - består af en cirkel med teksten jensens trykt med store typer i
enkelt typografi samt, adskilt horisontalt af en streg, teksten fiskerestaurant med kursiv og
                                                 - 15 -
størrelsesmæssigt ca. en fjerdedel af jensens. øverst i logoet er vist en art stiliseret fisk. lo-
goet er udført i en orange rød farve.
       begge virksomheder har henholdsvis enkeltstående fiske- og kødretter på menukortet,
hvilket begge parter anser for nødvendigt for at tilbyde retter til gæster, der ikke ønsker
henholdsvis kød og fisk.
       retten finder ikke, at sæby fiskehal aps’ brug af navnet jensens fiskerestaurant med-
fører forvekslingsrisiko med sagsøgerens mærker eller forretningskendetegn, idet mærkerne
adskiller sig fra hinanden. retten har herved lagt vægt på, at jensen i sig selv er et særdeles
udbredt dansk efternavn, der ikke i sig selv er egnet til at adskille varer og tjenesteydelser.
       der er ikke hjemmel til at tillade lokale mærker efter varemærkeloven eller markedsfø-
ringsloven.
       sæby fiskehal aps frifindes derfor for påstand 1 og 6.
       da ordet jensen i sig selv mangler særpræg og ikke gennem indarbejdelse har opnået
særpræg for jensen’s bøfhus a/s’ restaurationsvirksomhed, og da sæby fiskehal aps’ brug
af ”jensens” som enkeltstående navn ikke findes at være i strid med god markedsførings-
skik, frifindes sæby fiskehal aps for påstanden om forbud af at markedsføre restaurations-
virksomhed under ”jensens” som enkeltstående navn.
       sæby fiskehal aps frifindes derfor for påstand 5 og 8.
       da sagsøgerne efter det ovenfor anførte ikke kan anses at have opnået eneret til brug af
betegnelsen jensens for restaurantvirksomhed eller for salg af fisk, findes de registrerede
domæner ikke at være i strid med god domænenavnskik.
       sæby fiskehal frifindes derfor for påstand 3.
       når parterne driver virksomhed indenfor beslægtede områder under navne, der er al-
mindelige efternavne, må der kræves en vis differentiering fra den yngre virksomhed ved
udformningen af forretningskendetegn for at undgå forvekslingsrisiko. retten finder, at sæ-
by fiskehal aps ved udformningen af logoet vist i bilag 23, med hensyn til form og farver,
og med fremhævelsen af jensens ikke har udvist god markedsføringsskik, jf. markedsfø-
ringslovens § 1, hvorfor sagsøgernes påstand 4 tages til følge.
       da sagsøgerne ikke har dokumenteret noget omsætningstab eller markedsforstyrrelse,
frifindes sæby fiskehal aps for påstand 2
                                               - 16 -
       efter de afgivne forklaringer findes det ikke godtgjort, at jacob jensen driver restaura-
tionsvirksomhed, og da der ikke er gjort anbringender gældende til støtte for et personligt
ansvar for jacob jensen, frifindes han for de af sagsøgerne nedlagte påstande.
efter sagens udfald og omfang skal danske familierestauranter a/s og jensen’s bøfhus a/s
in solidum betale sagsomkostninger til sæby fiskehal aps og jacob jensen med i alt 40.000
kr.
                                      thi kendes for ret:
sæby fiskehal aps forbydes at anvende det logo, som er vist i bilag 23, til brug for restaura-
tionsvirksomhed.
sæby fiskehal aps frifindes for danske familierestauranter a/s og jensen´s bøfhus a/s øv-
rige nedlagte påstande.
jacob jensen frifindes for de af danske familierestauranter a/s og jensen´s bøfhus a/s ned-
lagte påstande.
danske familierestauranter a/s og jensen´s bøfhus a/s skal in solidum inden 14 dage betale
sagsomkostninger med i alt 40.000 kr. til sæby fiskehal aps og jacob jensen.
          karin schou andersen            mette christensen            søren rathmann
                                             (sign.)
                                         ___ ___ ___
                               udskriftens rigtighed bekræftes
                                   sø- og handelsretten, den
